djevelrokker
Store norske leksikon,Biologi,Dyreriket,Ryggstrengdyr,Virveldyr,Haier og skater,Piggrokker,Ørneskatefamilien
Djevelrokker er en gruppe store, flattrykte bruskfisker. I biologisk systematikk tilhører djevelrokkene familien ørneskater, som igjen tilhører ordenen piggrokker (Myliobatiformes).
Familien ørneskater omfatter 18 arter, og disse inkluderer djevelrokkene som er de største av alle skater. Største art er kjempemanta, Manta birostris. Den kan bli over sju meter bred mellom «vingespissene» og veie over tre tonn.Djevelrokkene er utbredt i varmere hav. De lever pelagisk (i de frie vannmassene) og spiser plankton som viftes inn i munnen av en horn- eller finnelignende utvekst på hver side av munnen. Les mer i Store norske leksikon ørneskater piggrokker skater bruskfisker fisk